2. 9. 76 De Europæiske  Fællesskabers  Tidende Nr. C 207/9 
Forslag  til Rådets  forordning  (EØF)  om  støtte  til transportinfrastrukturprojekter  af 
interesse  for Fællesskabet 
(forelagt  Rådet  af Kommissionen  den  5. juli 1976) 
RÅDET  FOR  DE  EUROPÆISKE 
FÆLLESSKABER  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel  75, 
under  henvisning  til forslag  fra Kommissionen, 
under  henvisning  til udtalelse  fra Europa-Parlamen-
tet, 
under  henvisning  til udtalelse  fra Det  økonomiske  og 
sociale  Udvalg,  og 
ud fra følgende  betragtninger: 
Gennemførelsen  af den  fælles  transportpolitik  nød-
vendiggør,  at Fællesskabet  iværksætter  en aktion,  der 
tager  sigte  på en harmonisk  udvikling  af forbindel-
serne  inden  for Fællesskabet; 
en række  projekter,  af interesse  for Fællesskabet  og 
af stor  betydning  for  dette,  finansieres  ikke  af de 
enkelte  medlemsstater  på grund  af nationale  restrik-
tioner; 
finansieringen  af sådanne  projekter  af interesse  for 
Fællesskabet  er i høj  grad  medlemsstaternes  anlig-
gende;  da projekterne  har  visse  virkninger,  som  er 
helt af fællesskabskarakter,  bør  der  dog  fastsættes  en 
procedure,  hvorved  Fællesskabet  kan  bevilge  støtte, 
særlig  når denne  er en forudsætning  for,  at disse  pro-
jekter  kan  gennemføres  med  fortrinsret; 
Fællesskabet  bør  råde  over  ethvert  middel,  til at vur-
dere betydningen  af det enkelte  projekt;  denne  vurde-
ring bør  foregå  inden  for rammerne  af de procedurer, 
der er indført  for at sikre  en harmonisk  udvikling  af 
forbindelserne  inden  for Fællesskabet; 
det påhviler  Kommissionen  at stille  forslag  om foran-
staltninger  vedrørende  finansiel  støtte; 
modtagerne  af støtten  skal  holde  Fællesskabet  under-
rettet  om arbejdets  forløb  — 
UDSTEDT  FØLGENDE  FORORDNING: 
Artikel  1 ' 
Fællesskabet  kan  på de vilkår,  der  er fastsat  i de 
efterfølgende  artikler,  bevilge  finansiel  støtte  til gen-nemførelsen  af de transportinfrastrukturprojekter  af 
interesse  for Fællesskabet,  som  er omhandlet  i artikel 
1 i Rådets  beslutning  af ... om  indførelse  af en kon-
sultationsprocedure  og om  nedsættelse  af et udvalg 
vedrørende  transportinfrastruktur. 
Målet  er at yde  en selektiv  bistand  i forbindelse  med 
et begrænset  antal  vigtige  projekter. 
De projekter,  der kan  finansieres,  er fortrinsvis  af føl-
gende  art: 
— projekter,  der  skal  gennemføres  på en medlems-
stats  område,  og som  — hvis  de ikke  gennemføres 
— vil  bevirke,  at der  skabes  en flaskehals  i 
fællesskabstrafikken, 
— projekter,  tværs  over  grænserne,  hvis  økonomiske 
rentabilitet  ikke  når  op på det  niveau,  som  en 
medlemsstat  — under  hensyntagen  til sine  dispo-
nible  midler  — betragter  som  en betingelse  for sin 
medvirken, 
— projekter,  hvis  socio-økonomiske  rentabilitet  på 
nationalt  plan  ikke  er tilstrækkelig  til at begrunde 
igangsættelsen,  men  som  set  fra  et fællesskabs-
synspunkt  og  i betragtning  af Fællesskabets 
særlige  mål  har  en større  nyttevirkning, 
— projekter,  der  bidrager  til en standardisering  af 
materiellet  og en synkronisering  af arbejderne  på 
Fællesskabets  samfærdselsnet. 
Artikel  2 
Støtten  til et projekt,  kan  ydes  ved  at Fællesskabet 
bidrager  til finansieringen  af dette  gennem  lånegaran-
tier, lån,  tilskud  eller  rentegodtgørelse  under  hensyn-
tagen  til, hvilke  andre  former  for finansiel  interven-
tion af fællesskabskarakter  dette  projekt  eventuelt 
kan blive  genstand  for. 
Artikel  3 
Ethvert  projekt  af interesse  for Fællesskabet,  hvortil 
der ansøges  om finansiel  støtte  i henhold  til artikel  1, 
skal forinden  gøres  til genstand  for den  konsultation 
der er omhandlet  i artikel  3 i Rådets  beslutning  om 
indførelse  af en  konsultationsprocedure  og  om 
nedsættelse  af et udvalg  vedrørende  transportinfra-
struktur. 
Nr. C 207/10 De Europæiske  Fællesskabers  Tidende 2. 9. 76 
Artikel  4 
Anmodning  om finansiel  støtte  indgives  til Kommis-
sionen  af den  eller  de medlemsstater,  på hvis  område 
projektet  skal  gennemføres. 
Anmodningen  skal  indeholde  de for  en vurdering 
nødvendige  oplysninger,  herunder 
— et overslag  over  de udgifter,  der  kan  påregnes, 
fordelt  på de enkelte  poster, 
— en forventet  tidsplan  for arbejdet  og for de finan-
sielle  forpligtelser, 
— en cost-benefit  analyse. 
Kommissionen  kan  anmode  medlemsstaterne  om 
enhver  supplerende  oplysning,  som  den  skønner  hen-
sigtsmæssig  med  henblik  på vurderingen  af projektet. 
Artikel  5 
1. Kommissionen  konsulterer  medlemsstaterne 
vedrørende  ansøgninger  om finansiel  støtte,  som  ind-
gives  til den.  Denne  konsultation  finder  sted  i det 
udvalg,  der er nedsat  i henhold  til artikel  4 i Rådets 
beslutning  af ... om  indførelse  af en konsultations-
procedure  og om nedsættelse  af et udvalg  vedrørende 
transportinfrastruktur. 
2. Kommissionen  udfærdiger  en rapport  med  en 
begrundet  udtalelse,  der bl.a.  omhandler: 
a) eventuel  vedtagelse  af støtteforanstaltninger,  der er 
omhandlet  i artikel  2 i denne  forordning, b) de forpligtelser,  som  modtageren  af støtten  indgår 
over  for Fællesskabet. 
3. Denne  rapport  og den  begrundede  udtalelse  til-
stilles  Rådet  og Parlamentet  som  bilag  til den  gene-
relle indledning  til det foreløbige  forslag  til De euro-
pæiske  Fælleskabers  budget,  som  i oversigten  over 
udgifterne  i sektionen  vedrørende  Kommissionen  in-
deholder  et særligt  kapitel,  der skal  sammenfatte  be-
villingerne  til den  finansielle  støtte  til de i artikel  1 
omhandlede  projekter. 
Artikel  6 
Den eller  de ansvarlige  for gennemførelsen  af et pro-
jekt,  der  i medfør  af denne  forordning  modtager 
finansiel  støtte  fra Fællesskabet,  tilstiller  på anmod-
ning  Kommissionen  en  rapport  om  forløbet  af 
arbejdet  i forbindelse  med  dette  projekt  samt  om 
udgifterne  ved  dets  gennemførelse. 
Kommissionen  har  når  som  helst  adgang  til regnska-
berne  for ethvert  projekt. 
Artikel  7 
De oplysninger,  der modtages  i medfør  af denne  for-
ordning,  er fortrolige. 
Artikel  8 
Denne  forordning  træder  i kraft  dagen  efter  offentlig-
gørelsen  i De Europceiske  Fællesskabers  Tidende. 
Denne  forordning  er bindende  i alle  enkeltheder  og 
gælder  umiddelbart  i hver  medlemsstat.